બનાસકાંઠા જિલ્લાના ડીસા મુકામે આરોગ્‍ય અને પરીવાર કલ્‍યાણ તથા શહેરી વિકાસ રાજયમંત્રી શંકરભાઇ ચૌધરીની ઉપસ્‍થિતીમાં વર્લ્‍ડ કેન્‍સર ડે યોજાયો હતો. આ પ્રસંગે શંકરભાઇના હસ્‍તે વ્‍યસનમુકિત અભિયાનનો રાજયવ્‍યાપી પ્રારંભ કરવામાં આવ્‍યો હતો. પ્રાસંગીક પ્રવચન કરતાં શંકરભાઇ ચૌધરીએ જણાવ્‍યું કે કેન્‍સરની બિમારી અંગે આરોગ્‍ય વિભાગની ટીમો ગામેગામ ફરીને શંકાસ્‍પદ કેસોનું નિદાન કરી તેવા દર્દીઓને પુરતી સારવાર આપવામાં આવશે. તેમણે જણાવ્યું કે કેન્‍સર જેવી બિમારીને ડામી દેવા સૌએ સાથે મળી વ્‍યસનમુકિત માટે વિરાટ અભિયાન હાથ ધરી વ્‍યસનોને તિલાંજલી આપવી પડશે. જેથી વ્‍યસનોથી કુટુંબ બરબાદ થતા અટકે.